text: Nu kommer der liv på Tønder Sygehus
  02 juli 2010 kl. 10.16
  4 praktiserende læger flytter ind i de tomme lokaler.
  De er nu etableret en lægeklinik med 4 praktiserende læger på Tønder Sygehus. 
  Dermed bliver der igen brug for nogle af de 2000 kvm., der har stået tomme, siden den medicinske sengeafdeling på sygehuset blev lukket.  
  - Det er godt at se, at der nu kommer flere lys i vinduerne på Tønder Sygehus. Det er noget, vi i Region Syddanmark har arbejdet for et stykke tid. Vi vil gerne fremtidssikre sygehuset, og at der nu kommer en lægepraksis i bygningen viser, at vi er ved at være godt på vej, siger regionsrådsformand Carl Holst (V).
  1. december 2009 lukkede den medicinske sengeafdeling på Tønder Sygehus. 
  Tilbage på sygehuset er:
  Jordemodercenter, lokalpsykiatri, laboratoriefunktion, personalekantine, fællessekretariat, kommunalt genoptræningscenter, ambulatorium, skadeklinik, røntgen, medicinsk dagscenter samt DAMP Sundhedscenter Tønder.
  